Here is a page extracted from Wikipedia that may contain CSS, HTML, and a lot of unformatted text.

Title: OPEC
Content: OPEC (ongl. - The Organization of the Petroleum Exporting Countries) — terptautėnė organėzacėjė, jongontė nėpta ekspuortoujontes valstībės. Cėntrėnė būstėnė – Vienuo, Austrėjuo.
OPEC nariemės īr dėdliuojė dalės Persėjės īlonkas valstībio, Nigerėjė, Indonezėjė, Lėbėjė, Alžīrs, Anguola, Venesoela ė Ekvaduors, katras sogrīža ī OPEC 2007 metās.

Glavns organėzacėjės tėkslos, vagol anuos statota, īr "geriausiu prėimuoniu nustatīms, kas lėistom anoums patiuoms apsauguotė sava interesus (indivėdualē ė vėsuoms sīkio); būdu ė prėimonio nustatīms stabėlėzacėnems pruocesams, sėikont ėšvengtė bareikalīnga ė skausmīnga nėptas kainu svėravėma terptautėnies rīnkuos" .

Akanuomėnė ītaka rinkā 

OPEC organzėzacėjės ītaka rinkā īr dėdlė, pvz. kelės OPEC narės, nauduodamas nėptas embargo 1973 metās, vėsam svietė sokielė nėptas kainas, kas sokielė inflēcėjė dėdliuojė daugomuo ėšsėvīstiosiu ė basėvīstontiu valstībiu.

Ale nu ton čėsā OPEC magtīngoms somenka, bo bova sorastė ė pradietė eksplatoutė naujė nėptas šaltėnē Meksėkas īlankuo (JAV), Šiaurės jūruo (Norvegėjė, Olandėjė, JK) ė magtīngā nėpta jiemė ekportoutė Rosėjė. Bet ėr šēs čiesās OPEC narės tor 2/3 svieta nėptas rezervu ėr ėškas 41,7% (2005 m. doumenės) svieta nėptas. So tuokēs ruodėklēs anuos gal truopnē keravuotė svieta nėptas rīnka.

Nares 

OPEC tor 13 nariū, katruos čė ėšvardīntas vagol prisėjongėma datas:
Afrėka
 Anguola (2007)
 Lėbėjė (1962)
 Nigerėjė (1971)
 Alžīrs (1969)

Persėjės īlonka
 Irans (1960)
 Iraks (1960) (Ėšmests ėš OPEC 1998, bo vėršėjė ekspuorta kvuotas)
 Kovėits (1960)
 Katars (1961)
 Saudo Arabėjė (1960)
 JAE (1967)

Pėitū Amerėka 
 Ekvaduors (1963–1993, ėš nauja nu 2007)
 Venesoela (1960)

Pėitrītiu Azėjė
 Indonezėjė, (1962; narīstė pervėizama, bo Indonezėjė nabie vertėnama, kāp glavna nėptas eksportoutuojė).

Bovė narē
 Gabuons (1975 - 1995)

Asamas nėptas kvuotas

Šaltėnē

Nūruodas 
 OPEC oficēlos tėnklopės
 http://www.eia.doe.gov/emeu/cabs/opec.html
 Concise akanuomėkas encėkluopedėjė: OPEC
 OPEC Timeline Nicolas Sarkis straipsnės, ėš Le Monde diplomatique, 2006 m. gegožė.

Terptautėnės organėzacėjės
Nedielės straipsnis